Il-gvern Amerikan ikkundanna dak li sejjaħ l-isforzi tar-Russi li jużaw l-enerġija bħala għodda kontra l-Ukrajna. Il-kelliema għad-Dipartiment tal-Istat Amerikan, Jen Psaki, qalet li l-prezz li l-Ukreni issa qed jintalbu għall-provista tal-gass mir-Russja żgur mhix dettata mis-suq. Ir-Russi kważi rduppjaw il-prezz tal-gass mindu l-Ukreni tajjru lill-President Viktor Yanukovich xahrejn ilu. Ir-Russja mbgħad għaqqdet lir-reġjun Ukren tal-Krimea magħha u pprovokatl-akbar konfrontazzjoni mal-punent mill-gwerra bierda ’l hawn. Il-kummenti ta’ Psaki saru hekk kif il-President Putin wissa lill-mexxejja ta’ 18-il pajjiż Ewropew li l-provista tal-gass tagħhom, li tgħaddi mill-Ukrajna, tista’ tiġi sospiża għax l-Ukrajna mhix tħallas fil-pront. Il-kumpanija statli tal-enerġija Russa, Gazprom, tgħid li l-Ukreni għandhom jagħtuha 2.2 biljun dollar Amerikan għal gass li diġa’ ħadu.